**Vstup osôb cez vonkajšiu hranicu – kategórie osôb**

* vodiči nákladnej a autobusovej dopravy, piloti, členovia posádky lietadla alebo iných členov leteckého personálu, posádka v lodnej doprave, rušňovodiči, vozmajstri, vlakové čaty a obslužní pracovníci v železničnej doprave; tieto osoby, ktoré prekračujú hranicu Slovenskej republiky aj inými spôsobmi dopravy za účelom presunu do miesta, kde budú vykonávať svoju činnosť alebo pri návrate domov sa preukážu potvrdením od zamestnávateľa v štátnom jazyku Slovenskej republiky alebo osvedčením pre pracovníkov v medzinárodnej doprave, ktorého vzor je uvedený v prílohe č. 3 oznámenia Európskej komisie o uplatňovaní zelených jazdných pruhov (Green Lanes),
* vodiči a posádky osobnej, leteckej alebo autobusovej dopravy, ktorí vykonávajú prepravu repatriovaných osôb na územie Slovenskej republiky,
* vodiči a posádky zdravotnej služby, ktorí vykonávajú transport pacienta a vodiči a posádky vykonávajúcich prevoz orgánov určených na transplantáciu, krvi a krvných náhrad,
* zamestnanci pohrebných služieb, ktorí vykonávajú medzinárodnú prepravu ľudských pozostatkov alebo ľudských ostatkov na účely pochovania alebo spopolnenia,
* po odsúhlasení Ministerstvom zdravotníctva Slovenskej republiky - osoby, ktoré vstupujú alebo opúšťajú územie Slovenskej republiky za účelom zabezpečenia akútnej a neodkladnej diagnostiky a liečby, protokolárnej prevencie a liečby, a pokračujúcej liečby zdravotných stavov svojich, alebo osôb im blízkym,
* po odsúhlasení Ministerstvom vnútra Slovenskej republiky alebo Ministerstvom obrany Slovenskej republiky - vstup alebo tranzit príslušníkov policajných zborov prechádzajúcich územím Slovenskej republiky na plnenie úloh vyplývajúcich z členstva v EÚ a príslušníkov ozbrojených síl a NATO,
* vykonanie tranzitu občanov členských štátov EÚ a ich  rodinných  príslušníkov  územím  Slovenskej republiky do  členského štátu EÚ.
* Tieto  osoby musia prejsť  územím Slovenskej republiky bez zastavenia (za zastavenie sa nepovažuje čas nevyhnutný na nevyhnutné tankovanie pohonných hmôt), najneskôr do  8 hodín od vstupu, vrátane času nevyhnutného na natankovania pohonných  hmôt,
* vykonanie tranzitu štátnych príslušníkov tretích krajín do niektorého z členských štátov EÚ, v ktorom majú trvalý alebo prechodný pobyt. Tieto osoby musia prejsť územím Slovenskej republiky bez zastavenia (za zastavenie sa nepovažuje čas nevyhnutný na nevyhnutné tankovanie pohonných hmôt), najneskôr do 8 hodín od vstupu vrátane času nevyhnutného na natankovanie pohonných hmôt,
* osoby tranzitujúce bez zastavenia krajinami neuvedenými v Prílohe č.1, pokiaľ sú schopné preukázať svoj pobyt alebo návštevu v krajine začiatku tranzitu a čas vstupu do krajiny neuvedenej v Prílohe č.1, (začiatok tranzitu musí byť realizovaný z bezpečnej krajiny a môže byť uskutočnený aj cez krajiny rizikové krajiny, pričom osoba musí preukázať krajinu začiatku a čas vstupu do rizikovej krajiny).
* po odsúhlasení Ministerstvom vnútra Slovenskej republiky - osoby, ktoré vstupujú na územie Slovenskej republiky na základe žiadosti súdu alebo orgánov činných v trestnom konaní,
* štátni zamestnanci a zamestnanci pri výkone práce vo verejnom záujme vyslaní na plnenie úloh vyplývajúcich zo zastupovania Slovenskej republiky v medzinárodnej organizácii alebo medzinárodného vojenského zastupiteľstva mimo územia Slovenskej republiky, ktorí vstupujú na územie Slovenskej republiky počas a po skončení vyslania v cudzine, spolu s ich rodinnými príslušníkmi,
* osoby požívajúce na území Slovenskej republiky diplomatické výsady a imunity,
* po odsúhlasení Ministerstvom zahraničných vecí a európskych záležitostí Slovenskej republiky - zamestnanci medzinárodných organizácií, medzinárodných finančných inštitúcií a inštitúcií Európskej únie, ktorí majú na území Slovenskej republiky miesto výkonu práce a ich rodinných príslušníkov,
* poslanci Európskeho parlamentu zvolených v Slovenskej republike a ich rodinných príslušníkov,
* osoby vyslané na zastupiteľský úrad Slovenskej republiky, ktoré vstupujú na územie Slovenskej republiky počas a po skončení vyslania v cudzine, spolu s ich rodinnými príslušníkmi,
* osoby, ktoré vstupujú na územie Slovenskej republiky z dôvodu realizácie právoplatného súdneho rozhodnutia vo veci vykonávania striedavej starostlivosti rodičov o maloleté dieťa, prípadne práva styku s maloletým dieťaťom. Osoba, ktorá takto vstupuje na územie Slovenskej republiky je povinná pri vstupe na územie Slovenskej republiky preukázať sa právoplatným rozhodnutím súdu alebo rodičovskou dohodou a zároveň informovať Ministerstvo práce, sociálnych vecí a rodiny Slovenskej republiky (Centrum pre medzinárodnoprávnu ochranu detí a mládeže) o zámere vstupu na územie Slovenskej republiky z dôvodu uvedeného v tomto bode,
* zamestnanci prevádzkovateľov prvkov kritickej infraštruktúry v sektore energetika a priemysel, ktorí nepretržitým spôsobom zabezpečujú strategicky a životne dôležité funkcie chodu štátu,
* po odsúhlasení Ministerstvom pôdohospodárstva a rozvoja vidieka Slovenskej republiky osoby zabezpečujúce servis a údržbu poľnohospodárskej a lesnej techniky, posádky poľnohospodárskej a lesnej techniky a ich sprievod.